***Suvestinė redakcija nuo 2018-07-17 iki 2018-12-31***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

1. Savivaldybės tarybos kompetencija yra išimtinė ir paprastoji.

2. Išimtinė savivaldybės tarybos kompetencija:

34) sprendimų dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus;

\_\_\_\_\_\_\_\_\_\_\_\_\_\_\_\_\_\_\_\_\_\_

***Suvestinė redakcija nuo 2015-01-01***

*Įstatymas paskelbtas: Žin. 1994, Nr.*[*60-1183*](https://www.e-tar.lt/portal/legalAct.html?documentId=TAR.0120FD7BCFFC)*, i. k. 0941010ISTA000I-558*

**LIETUVOS RESPUBLIKOS**

**TERITORIJOS ADMINISTRACINIŲ VIENETŲ IR JŲ RIBŲ**

**ĮSTATYMAS**

1994 m. liepos 19 d. Nr. I-558

Vilnius

**7 straipsnis. Savivaldybių steigimas, jų ribų nustatymas ir keitimas**

Savivaldybes steigia, esamas savivaldybes panaikina, taip pat jų teritorijų ribas ir centrus nustato ir keičia Lietuvos Respublikos Seimas Lietuvos Respublikos Vyriausybės teikimu. Lietuvos Respublikos Vyriausybė parengia ir teikia Lietuvos Respublikos Seimui dokumentus dėl naujų savivaldybių steigimo ir jų teritorijų ribų nustatymo, kai numatomos steigti savivaldybės vietos gyventojų apklausoje, kurioje dalyvavo daugiau kaip pusė numatomos steigti savivaldybės gyventojų, turinčių teisę dalyvauti apklausoje, daugiau kaip pusė dalyvavusiųjų pasisakė už naujos savivaldybės steigimą ir kai numatomos steigti savivaldybės ir savivaldybės, kurių teritorijų ribas numatoma keisti dėl naujos savivaldybės steigimo, atitinka šiuos kriterijus:

1) ne mažiau kaip 20 procentų savivaldybės biudžeto be Lietuvos Respublikos valstybės biudžeto dotacijų, skiriamų savivaldybių biudžetams, sudarytų tos teritorijos gyventojų pajamų mokesčiai;

2) bendras savivaldybės gyventojų skaičius būtų ne mažesnis kaip 10 tūkst.;

3) savivaldybės centro gyventojų skaičius būtų ne mažesnis kaip 3 tūkst.;

4) savivaldybės centras būtų už 20 km ar toliau nuo artimiausio esamo savivaldybės centro;

5) savivaldybė turėtų ribas su ne mažiau kaip dviem savivaldybėmis.

Lietuvos Respublikos Vyriausybė, teikdama Lietuvos Respublikos Seimui dokumentus dėl naujų savivaldybių steigimo ir jų ribų nustatymo, kartu pateikia savivaldybių, kurių teritorijų ribas numatoma keisti, tarybų nuomonę ir numatomos steigti naujos savivaldybės gyventojų nuomonę, pareikštą vietos gyventojų apklausoje.

Lietuvos Respublikos Vyriausybė, teikdama Lietuvos Respublikos Seimui dokumentus dėl savivaldybių teritorijų ribų keitimo, kartu pateikia savivaldybių, kurių teritorijų ribos keičiamos, tarybų nuomonę ir teritorijos dalies, priskiriamos kitai savivaldybei, vietos gyventojų nuomonę, pareikštą vietos gyventojų apklausoje.

*Straipsnio pakeitimai:*

*Nr.*[*VIII-1163*](http://www3.lrs.lt/cgi-bin/preps2?a=80022&b=)*, 99.05.04, Žin., 1999, Nr.43-1362 (99.05.19)*

*Nr.*[*XI-206*](http://www3.lrs.lt/cgi-bin/preps2?a=340372&b=)*, 2009-03-26, Žin., 2009, Nr. 38-1445 (2009-04-04)*

\_\_\_\_\_\_\_\_\_\_\_\_\_\_\_\_\_\_\_\_\_

***Suvestinė redakcija nuo 2015-02-25***

*Nutarimas paskelbtas: Žin. 1996, Nr.*[*54-1277*](https://www.e-tar.lt/portal/legalAct.html?documentId=TAR.7BED12119702)*, i. k. 0961100NUTA00000651*

***Nauja redakcija nuo 2006-01-25:***

*Nr.*[*54*](https://www.e-tar.lt/portal/legalAct.html?documentId=TAR.7024A30284E6)*, 2006-01-19, Žin. 2006, Nr. 9-333 (2006-01-24), i. k. 1061100NUTA00000054*

**LIETUVOS RESPUBLIKOS VYRIAUSYBĖ**

**NUTARIMAS**

**DĖL ADMINISTRACINIŲ VIENETŲ IR GYVENAMŲJŲ VIETOVIŲ**

**TERITORIJŲ RIBŲ IR PAVADINIMŲ TVARKYMO**

1996 m. birželio 3 d. Nr. 651

Vilnius

Vadovaudamasi Lietuvos Respublikos teritorijos administracinių vienetų ir jų ribų įstatymo (Žin., 1994, Nr. [60-1183](https://www.e-tar.lt/portal/lt/legalAct/TAR.0120FD7BCFFC); 2005, Nr. [88-3284](https://www.e-tar.lt/portal/lt/legalAct/TAR.B8F76AB69207); 2009, Nr. [38-1445](https://www.e-tar.lt/portal/lt/legalAct/TAR.2B506D8AF441)) 13 straipsnio 4 dalimi, Lietuvos Respublikos Vyriausybė nutaria:

*Preambulės pakeitimai:*

*Nr.*[*1186*](https://www.e-tar.lt/portal/legalAct.html?documentId=TAR.57C5CC5E2DCA)*, 2009-09-23, Žin., 2009, Nr. 117-5020 (2009-10-01), i. k. 1091100NUTA00001186*

1. Patvirtinti Administracinių vienetų ir gyvenamųjų vietovių teritorijų ribų ir pavadinimų tvarkymo taisykles (pridedama).

2. Nustatyti, kad per vienerius metus nuo Lietuvos Respublikos Vyriausybės nutarimų dėl miestų gyvenamųjų vietovių teritorijų ribų nustatymo ar keitimo įsigaliojimo juose nurodytų teritorijų ribos turi būti pažymėtos nuolatiniais riboženkliais Nacionalinės žemės tarnybos prie Žemės ūkio ministerijos nustatyta tvarka.

PATVIRTINTA

Lietuvos Respublikos Vyriausybės

1996 m. birželio 3 d. nutarimu Nr. 651

(Lietuvos Respublikos Vyriausybės

2006 m. sausio 19 d. nutarimo Nr. 54

redakcija)

**ADMINISTRACINIŲ VIENETŲ IR GYVENAMŲJŲ VIETOVIŲ TERITORIJŲ RIBŲ IR PAVADINIMŲ TVARKYMO TAISYKLĖS**

17. Vidaus reikalų ministerija, išnagrinėjusi pasiūlymus panaikinti esamas savivaldybes, nustatyti ir keisti savivaldybių teritorijų ribas ir centrus, Lietuvos Respublikos Vyriausybei pateikia:

17.1. įstatymo dėl savivaldybės panaikinimo, teritorijų ribų, centro nustatymo ar keitimo projektą;

17.2. savivaldybę sudarysiančių gyvenamųjų vietovių sąrašą pagal vidaus reikalų ministro patvirtintą savivaldybę sudarysiančių gyvenamųjų vietovių sąrašo formą ir du schemos egzempliorius; savivaldybę sudarysiančių gyvenamųjų vietovių sąrašas ir schema turi būti sudaryti pagal vidaus reikalų ministro patvirtintus reikalavimus ir suderinti su savivaldybėmis, kurių teritorijų ribos keičiasi, valstybės įmone Registrų centru, Susisiekimo ministerija ir Žemės ūkio ministerija. Schemos derinti pateikiamos skaitmenine (vektorine) ir spausdintine formomis;

*Papunkčio pakeitimai:*

*Nr.*[*167*](https://www.e-tar.lt/portal/legalAct.html?documentId=ffbb3390bc3311e487a3c49dd729baa4)*, 2015-02-18, paskelbta TAR 2015-02-24, i. k. 2015-02888*

17.3. Lietuvos Respublikos Vyriausybės nustatyta tvarka atliktos vietos gyventojų apklausos rezultatus;

17.4. savivaldybių, kurių teritorijų ribas numatoma keisti, tarybų sprendimų kopijas.

Jeigu keičiant savivaldybės ribas keičiasi gretimos apskrities ribos, jos keičiamos šių Taisyklių 7 punkte nustatyta tvarka.

*Punkto pakeitimai:*

*Nr.*[*1186*](https://www.e-tar.lt/portal/legalAct.html?documentId=TAR.57C5CC5E2DCA)*, 2009-09-23, Žin., 2009, Nr. 117-5020 (2009-10-01), i. k. 1091100NUTA00001186*

\_\_\_\_\_\_\_\_\_\_\_\_\_\_\_\_\_\_